สวัสดีค่ะขอสอบถามผมร่วงและแหว่งเป็นหย่อมๆหลายจุดเกิดจากอะไรค่ะ
สวัสดีค่ะ อาการผมร่วงและแหว่งเป็นหย่อมๆดังกล่าวมานั้น ก่อนอื่นอาจจะต้องดูก่อนว่าผมร่วงมากเข้าเกณฑ์ผิดปกติหรือยัง โดยผมร่วงในทางการแพทย์คือร่วงมากกว่า100 เส้นต่อวัน หรือในวันที่สระผมอาจร่วงได้มากถึง 200-250 เส้นต่อวัน คนที่ผมยาวก็คือผมเยอะก็มีโอกาสจะร่วงได้มากกว่าคนปกติหากผมร่วงผิดปกติจริง สาเหตุอาจเกิดจาก ภูมิคุ้มกันทำลายเส้นผม โรคไทรอยด์มากผิดปกติ โรคแพ้ภูมิตัวเอง (SLE) โดยใน SLE จะมีอาการอื่นๆร่วมด้วยเช่น ปวดข้อ ผื่นแพ้แสงที่หน้า การติดเชื้อเช่นมีเชื้อราที่หนังศีรษะ ผลข้างเคียงจากยาที่รับประทานเช่น ยาคุมกำเนิด ยารักษามะเร็ง ยากันชัก ยาป้องกันการแข็งตัวของเลือด ยารักษาคอพอกเป็นพิษ การสระผมบ่อยเกินไปหรือหวีผมแรงเกินไป หรือในบางรายเป็นภาวะทางจิต คือชอบไปดึงผมตัวเองจนเป็นนิสัยเบื้องต้นแนะนำนับเส้นผมดูคร่าวๆ หากร่วงมากผิดปกติ ควรไปพบแพทย์เพื่อตรวจหาสาเหตุที่แน่ชัดต่อไปเบื้องต้นแนะนำการไม่ไปดึงผมบ่อยๆ ไม่หวีผมบ่อยๆ ทำความสะอาดเส้นผมได้ตามปกติเพียงแค่ไม่ไปขยี้แรงๆ หลีกเลี่ยงการใช้สารเคมีกับผม หยุดยาที่ไม่จำเป็นต้องกินทุกชนิด